ŉ Tuisvakansie kan die beste ooit wees! - Jou Gesin | Solidariteit WêreldJou Gesin | Solidariteit Wêreld
Tuis › Artikels › ŉ Tuisvakansie kan die beste ooit wees!
ŉ Tuisvakansie kan die beste ooit wees!
Dit was ʼn moeilike jaar vir Suid-Afrikaners met die onderpresterende ekonomie wat vir besighede en verbruikers baie stof tot nadenke gegee het ─ en wat dit vir mense dringend nodig gemaak het om weg te breek. Die lig aan die einde van die tonnel is ʼn vakansie, wat ons met ʼn skaakmat laat. Hoe gaan jy met vakansie as jy nie geld het nie?
Wat van ʼn tuisvakansie om die beste gebruik te maak van die fantastiese geleenthede wat buitelandse besoekers laat terugkom na Suid-Afrika?
Jy hoef nie ver te reis om die voordele van ʼn vakansie te geniet nie. Dit is hoekom ʼn tuisvakansie ʼn goeie opsie is:
Jy kry tyd om uit die gejaag te kom en werklik jou stad te ervaar
As jy daarop gefokus is om by die werk te kom en jou lewe aan die gang te hou, is daar dikwels baie min geleentheid om stil te staan en na jou omgewing te kyk. Jou stad is waar jy verkies om te leef en vir jou ʼn lewe uit te krap ─ en ʼn tuisvakansie kan jou help om te onthou hoekom! Wanneer was jy laas by ʼn kunsgalery, of het jy een van daardie verstommende restourants uitprobeer waarvan almal praat, of bietjie stilgestaan en gedink aan die geskiedenis van die plek wat jy huis noem? Die eintlike aantrekkingskrag van die tuisvakansie is om ʼn bietjie tuis te kan ontspan, jou batterye te herlaai en die werk en elke dag se gejaag af te skakel.
Jy sal geld spaar
Reis is een van agt items wat vanjaar meer kos. Deur tuis te bly in plaas daarvan om geld aan vervoer en verblyf te spandeer, kan jy bietjie spandabel wees met goed in jou dorp wat jy nog altyd wou doen, soos ʼn spoggerige ete saam met jou maat of kaartjies vir ʼn vertoning vir die hele gesin. Om ʼn bietjie spandabelheid te kombineer met gratis (of laekoste-) vermaak kan jou bankbalans ʼn blaaskans gee en jou ook ʼn geleentheid gee om ʼn bietjie makliker asem te haal gedurende jou vakansie. ʼn Gesinsvakansie is ook baie gesinsvriendelik en maak dit regtig maklik om na ʼn lang dag van ontdekking saam met die kinders terug te trek na die huislike geriefies.
Jy kry meer tyd om te ontspan
ʼn Tuisvakansie in jou dorp skakel die reisdrama uit en verleng die beperkte tyd wat jy het om te ontspan en herlaai. Om ver te reis, beteken meer tyd om daar te kom en minder tyd om werklik te ontspan. Jy kan die agterstand met jou tuisblystokperdjies of belangstellings waarvoor jy nie gedurende besige werk- en skooljaar tyd kry nie, inhaal. Jy kry ook kans om jou eie huis te geniet. Soms is jou eie bed, jou gunstelingstoel en die boek wat jy so graag wil lees net wat jy nodig het. Die gehalte van die slaap wat jy gaan geniet sal jou dae woema gee.
Drumpelreis, tuisvakansie, sho’t left, of wat jy dit ook al wil noem ─ as jy in Suid-Afrika bly, is dit fantasties om te reis in en om die stad waar jy bly. Dit gaan eintlik daarom om af te rat en tyd te maak vir die dinge waarvoor jy gewoonlik nie tyd het nie.
East Coast Radio: https://www.ecr.co.za/lifestyle/family/how-make-most-your-staycation/
In On The Drive: http://innonthedrive.com/what-is-a-staycation-and-why-you-need-one/
Real Simple: https://www.realsimple.com/work-life/travel/travel-planning/how-to-have-a-staycation